OPCW godkjenner Syria-plan
Under et møte i Haag tirsdag ble de opprinnelige tidsfristene opprettholdt, men det er frykt for at det kan bli forsinkelser. Det er spesielt sikkerhetssituasjonen i Syria som skaper usikkerhet med hensyn til å rekke fristen om at de farligste kjemikaliene skal være ute av landet innen årsslutt. Dette skaper usikkerhet for fristen for at alle kjemikalier være destruert innen midten av 2014. Det er fredsprisvinnerne i Organisasjonen for forbud mot kjemiske våpen OPCW som organiserer innsatsen. Under møtet skal de bli enige om hvordan man skal få kjemikaliene ut av landet. En rekke land har stilt opp for å få operasjonen i havn. Den norske fregatten KNM Helge Ingstad ligger klar på Kypros sammen med en dansk fregatt og et dansk lasteskip, mens det norske lasteskipet Taiko er ventet om kort tid. De fire fartøyene utgjør den skandinaviske innsatsen.
Organisasjonen for forbud mot kjemiske våpen OPCW godkjente tirsdag en endelig plan for destruering av Syrias kjemiske stridsmidler.